U wara li forsi issa l- istorbju u t- trab tal- murtali qagħad xi ftit , tajjeb li nħarsu naqra lura lejn x' seta' ġarraf dik il- lingwaġġ tal- kordjalità li kien hawn f' dan il- blogg . Issa li l- foga tan- nuqqas ta' ftehim donnha ċċarat xi ftit , naħseb li kemm jien u kemm min seta' kien involut f' dal- battibekki jista' jara aħjar għala jien b' mod u mhux ieħor . Ma nixtieqx nikkonċentra fuq din il- biċċa tax- xogħol weħidha biss , għax naħseb li l- biċċa hi ferm iżjed kumplessa minn hekk . Niddubita hux jirnexxili nispjega ruħi sew , għax forsi bħalissa moħħi jinsab wisq fuq il- ballun biex ikun tassew kreattiv . Mhux ta' b' xejn ġieli nsib problema biex f' dan il- blogg nikteb xi ħaġa tassew togħġobni . Qabel xejn , naħseb li minflok sfurzajt attakk ieħor waqt il- ħin miżjud , f' dak il- ħin missni mort nistrieħ fuq il- bankina jew mort nieħu doxxa , kif wara kollox kien biħsiebni mmur nagħmel . Minfloki kont indaħħal fil- grand lil wieħed litteralment rieqed , biex la jagħti bis- sieq bl- addoċċ u lanqas jissogra twissija jew tkeċċija . Hekk jew hekk , ma tantx kien għad fadal ħin , u l- punt tad- dro kont inġibu f' logħba oħra , meta kont inkun ferm iżjed frisk u fil- forma . Iżda dak is- sens ta' kurżità tas- soltu webbilni mmur nara kienx hemm xi aġġornamenti fil- blogg , aktarx biex nara ta' malajr x' kien intqal dwar ir- rebħa ta' l- Ingliżi . Minkejja li nemmen li kelli għala nintervjeni biex niddefendi lit- tim tiegħi , żgur li f' dak il- ħin ma kontx fl- aħjar qagħda biex nagħmel dan b' ċerta klassi u finezza , kif forsi stenna l- osservatur sportiv ta' Jacques . Lanqas ma kont fil- burdata li noqgħod nifli wisq f' liema pożizzjoni kien jinsab dak l- attakkant jew dak iċ- ċentrukampista . Kull ma rajt kienet id- dehra ġenerali u vaga ta' l- azzjoni , u ma qistx lanqas li warajja suppost hemm ukoll lastier pront pront għalli jista' jinqala' . Iżda wara li flejt il- movjola għal darba u tnejn , deherli li wara l- mistrieħ aktarx kont inkun f' qagħda ferm aħjar biex inwaqqaf dik l- azzjoni permezz ta' mossa xierqa . Kont żgur intajjar il- ballun 'il bogħod mill- periklu b' mod aħjar u inqas aggressiv . Kont ukoll nara l- lasta fil- pożizzjoni l- proprja tagħha , u forsi kont inkun kapaċi niżen aħjar jekk l- attakk ta' l- avversarju kienx daqstant insidjuż jew le . Iżda minflok naħseb li dħalt għall- ballun bis- saħħa żżejjed . Kelli wisq ġenn biex nixxuttja l- ballun 'il bogħod minni b' kemm kelli saħħa , u għaldaqstant immirajt ħażin . Intant il- logħob kien diġà twaqqaf , għax sforz il- ġenn ittakiljat lill- attakkant fil- ħin ħażin . U daħla tard , ġenwina jew mhix , hija dejjem fawl . Ġieli anke ritaljazzjoni żejda , tard jew ta' bla ħseib , taf twassal ukoll għal fowl . Qatt ma tista' tgħid . Dan ġieli jgħodd ukoll f' każ ta' provokazzjoni , fejn forsi wieħed jifhem għala dak li jkun ikun ħass li kellu jirritalja . Tajjeb niftakru x' kien ġralu David Beckham kontra l- Arġentina waqt it- Tazza tad- Dinja ta' l- 1998 . F' dak kollu li nqala' Beckham ftit li xejn kellu tort , imma spiċċa ntbagħat joqgħod gallarija xorta waħda . Agħar minn hekk , kellu wkoll jitqanna bit- tort kollu huwa . X' ġara wara kulħadd jaf . Jien niftakar qisu lbieraħ , bħal ma niftakar il- gowl mħassar għalxejn ta' Sol Cambell u dak ir- referi Daniż daqsxejn m' aħniex , u l- penalties li fallew Paul Ince u David Batty . Metafori kalċistiċi apparti , skond il- movjola jidher li r- ritaljazzjoni tiegħi kellha ssir , għax sinċerament ċerti kummenti rajthom xi ftit barra minn lokhom , speċjalment m' għand sieħbi Arċibald , li nimmaġina li ma jafx xi tfisser li tkun tbati bid- deni tal- partitarju . Jiena din kont tgħallimtha meta kont għadni biss daqsxejn ta' tifel , meta kont partitarju akkanit Belti dejjem ġej u sejjer Ta' Qali u dejjem mimli għal dawk tal- Ħamrun Spartans . Imbagħad ftit wara ġie t- tim nazzjonali Ingliż , u wara l- klabb ta' Liverpool fil- kampjunat Ingliż , u mbagħad ukoll il- klabbs Ingliżi kollha ( inklużi l- Everton u l- Manchester United ! ) , fil- kompetizzjonijiet tat- tazzi Ewropej . Maż- żmien ikkalmajt , għax meta għalaqt dawk is- sittax -il sena l- prijoritajiet tiegħi bdew bil- mod il- mod jinbidlu . Id- dinja akkademika u artistika kont bdejt naraha kull ma tmur dejjem iżjed seduċenti minn dik sportiva / kalċistika , u minn hemm il- ħiliet u l- enerġiji tiegħi bdew jevolvu lejn id- direzzjoni ta' l- ewwel . Meta naqra d- djarji tiegħi ma' sieħbi ( eżerċizzju tassew ħelu ) , li m' ilux bdejt nippubblika xi minnu fi Ħġejjeġ , niskanta mhux ftit kemm kont differenti . Kultant inħossni qiegħed naqra l- memorji ta' xi ħadd ieħor . Kienet bidla tassew stramba . Bdejt insir nippreferi niftaħ ktieb jew nikkolezzjona l- mużika milli mmur nagħti daqqtejn ballun jew nerfa' l- ħadid , u flok f' xi grawnd jew f' xi palestra kont issibni f' xi librerija jew f' xi kumitat lokali politiko - studentesk . Imbagħad iffissajt fil- klassi tal- ħaddiema , aktarx sforz l- ambjent proletarju li twelidt fih u l- esperjenzi li ġarrabt meta Sajf minnhom kien fettilli mmur naħdem bħala servjent ma' missieri f' lukanda mmexxija minn erba' mostri . Minn hemm nibtet rivoluzzjoni ; mhux tal- massa , iżda mentali ; ġo moħħi . Il- futbol , bħar- reliġjon u ħwejjeġ oħra , kultant kont sirt narah kważi ikrah , għax bdejt inqisu bħala għodda ta' aljenazzjoni u lok ta' żvog futili . Meta tiffissa f' xi ħaġa ħafna drabi hekk jiġrilek : tara lilha biss u b' rasu jdur min jiġi jtappanlek il- viżta . Huma fażijiet tal- ħajja ; hemm min joħroġ minnhom u hemm min jibqa' mwaħħal fihom . Min jużahom biex jikber , u min biex jiblieh ; min biex jibni u min biex ikisser . Ġo fija llum għad hemm bosta traċċi minn dik il- metamorfosi : illum jien agnostiku ( u prattikament ateist ) , il- partiti saru jqabbduni apatija , l- ideat tan- nazzjon u n- nazzjonaliżmu għadhom qegħdin dejjem iżjed ibeżżawni , u l- ambizzjonijiet li kelli meta kont tifel għebu kważi kollha . U ma jiddispjaċini xejn . Madankollu , niskanta li waħda mit- traċċi tar- radiċi ta' tfuliti baqgħet ma nżabritx bħall- bqija . Din hija dik tal- futbol . M' għadnix akkanit 24 / 7 bħal qabel , għax m' għadx għandi l- ħin jew l- entużjażmu biex inkun xi ffissat fil- futbol . Nemmen li hemm ħwejjeġ ferm iżjed rilevanti għall- eżistenza tal- bniedem , u li kemm -il darba tkun iffissat fuq attività mhix intellettwali iżda tassew dinamika bħal m' huwa l- futbol , ma tista' qatt tissintonizza ruħek u moħħok sewwa magħhom . Kif dejjem ngħid , kollox ma' kollox il- futbol waħdu ma jissodisfanix . F' das- sens għadni tal- fehma li l- futbol jaljena lin- nies . Għal kuntrarju ta' bosta segwaċi li naf , fil- futbol naf ukoll nara l- ikrah , u ma niddejjaq xejn nitkellem dwaru . Iżda dan ma jfissirx li m' għadnix inħobbu . Il- futbol għalija logħba mill- isbaħ , u eċitanti wisq biex tinjoraha , u minkejja li relattivament bridt , għadni sal- lum ma nistax nifhem kif nies oħrajn , l- iżjed irġiel , li ma jaħsbuwhiex l- istess . Imma dik hija storja oħra . Ma nixtieqx nidħol f' polemika bħal din , għax nemmen li f' xi ħaġa bħal din ħadd ma jista' jgħid li għandu raġun . U wara kollox , nemmen li hawn polemiki wisq iżjed rilevanti u li ta' min jidħlilhom bir- ras minn din . La qiegħed insemmi l- polemiċi , nista' nerġa' lura għal polemika li qbadt hawn ġew , li ngħid is- sew , kienet riżultat ta' polemika oħra li qbadt ma' ħabiba tiegħi . Mhux fil- kontenut , iżda fit- temperament . Din il- persuna hija mill- aħjar ħafna , iżda naħseb li waqt id- diskursata li kellna reaġixxiet xi ftit jew wisq bħalma għamilt jien fl- aħħar bloggata tiegħi . Li kont naf li kien se jiġri hekk aktarx kont nigdem ilsieni , għax dak il- ħin ma kellix aptit argumenti . Mhux għax niddejjaq niddibatti , lanqas xejn , iżda sirt nobgħod li jkolli nħabbat wiċċi ta' kuljum ma' xi ħadd li jaħseb li għandi xi stima baxxa tiegħu jew tagħha . F' das- sens spiss naffaċċja l- istess dilemma : " X' se tagħmel l- Imżebbel ? Mhux aħjar ma taqlax terremoti meta warakollox taf li aktarx m' int se tieħu xejn ? Xi tridhom dal- kwistjonijiet ? " Minn banda veru , iżda sa minn tfuliti kelli ammirazzjoni romantika lejn individwi voċiferi . Jekk f' ħajti qatt ma tgħallimt xejn sew , tgħallimt li għandi nkun polemikuż , saħansitra miegħi nniffsi . Polemikuż fis- sens li nqajjem il- ħsieb , mhux li nkun xi pezzakustjoni . Sforz l- istudji tiegħi , jien nistaqsi u nistħarreġ lili niffsi l- ħin kollu . Jien m' għandix kwiet , imkien . Ma nieħu xejn for granted - dik qatt . Bl- istess mod nipprova nistħarreġ kull ma nara madwari u ma nħalli xejn għaddej jew jaħrabli . Xi ħaġa li għal kotra taf tkun bla interess jew agħar minn hekk kontroversjali , erħili ngħaddas il- kuxjenza tiegħi fiha , aktarx għax nemmen li huwa proprju f' dawn l- irkejjen mudlama li jinstabu l- iżjed indizji ġenwini dwar x' inhu u x' mhux tassew il- bniedem . Kultant ikollok tħallas qares għax tmur iddeffes imnieħrek f' dal- ħwejjeġ , imma din kienet għażla tiegħi , u ma jiddispjaċini xejn . Iżda li ma tgħallimtx hu li l- ħobż irid nagħtih lil min jaf jieklu , u mhux li min " he / she couldn ' t care less . " Wisq anqas lil min l- ewwel jipprovokak imbagħad jisfidak tiġġustifika ruħek . Wisq anqas li min , għax jaf li ma jafx , joqgħod ipoġġilek il- kliem f' ħalqek u jiżgambettak il- ħin kollu . Lanqas lil min irid ibaxxik u jiddemonizzak , minflok jirrispettak għal dak li ħdimt biex sirt . U żgur mhux lil min , għax hu supperv , issibu jipprova jieħu tiegħu minn fuq , minflok jipprova jifhem il- fehma tiegħek biex jara jista' jitgħallem minnek . M' inix qiegħed ngħid li l- persuna li tkellimt dwarha ftit ilu hi waħda minn dawn . Anzi , għandi ammirazzjoni kbira lejn dil- persuna , għax fil- ħwejjeġ li temmen fihom , aktarx kienet ferm iżjed attiva minni . Terġa' tgħid , minkejja r- retorika xellugija tiegħi , inħoss li din hi persuna ferm iżjed miftuħa għall- oħrajn minni , jew kif jingħad fil- lingwaġġ tat- triq , iżjed altruwista . Iżda deherli li l- imġiba tagħha fil- kwistjoni inkwistjoni kienet tixbaħ xi ftit lil dik ta' dawn in- nies , li għalkemm m' għandi xejn kontra tagħhom , nippreferi ma nitħallatx magħhom iżżejjed . Lil nies bħal dawn nippreferi nurihom il- karta l- ħamra , li f' dal każ għandha tkun is- silenzju . Iżda mhux dejjem jirnexxili nagħmel dan . F' dik l- okkażjoni ma rnexxilix , u flok injorajt , daħħalt lili niffsi fi sqaq ta' polemika li dehret mill- bidu li m' hi se twassal imkien . Polemika li wara l- logħba ta' l- Ingliżi xejn ma kelli aptitha , speċjalment meta suppost kelli ħjiel biżżejjed li ma stajt qatt ningħata widen . Iżda ma ħmiltx nħalliha għaddejja , għax inzertat tikkonċernani b' mod personali ferm iżjed miż- żewġ kummenti innoċenti li għaddew Twanny u Arċibald . M' inix se niftaħ kotba għax m' hux lok , biżżejjed ngħid li għalija kien argument li jikkonċernani mill- qrib , mressaq b' mod ċivili , raġunat u loġiku . Kwistjonijiet ta' filo / psikoloġija ; ma kienx hemm fejn titfixkel . Mhix kwistjoni ta' preġudizzji , iżda ta' perspettiva ; lanqas ta' dogmatiżmu , iżda ta' kif wieħed jinterpreta r- realtà ta' madwaru . Fir- , Twanny kiteb li hu wkoll għandu xi preġudizzji , li fihom infushom m' humiex preġudizzji , iżda riżultat t' esperjenzi . Ħadt gost li Twanny stqarr dan bil- mod amikevoli tas- soltu . Tkun banali jekk inqis lil Twanny bħala razzist għax qatt ma ħassu komdu jgħix ma' l- Ingliżi , iżjed u iżjed meta tqis li forsi kellu esperjenzi diffiċli . Anke l- każ tiegħu huwa l- istess . Terġa' u tgħid , ċertu twemmin tiegħi huwa riżultat ukoll ta' riċerka u riflessjoni , għax jien ta' l- affari tiegħi u ma nistqarr xejn li ma nkunx stħarriġt u żint bir- reqqa . U iżjed minn hekk , ma mmurx inxerred mibgħeda kontra ħadd , u ma nemminx li hawn tip ta' nies li huma inferjuri minni għax ma tweldux bħali , imma mod ieħor . Sempliċiment nemmen li l- umanità hija magħmula minn kontrapartijiet differenti b' ħiliet diversi . Ma nemminx li jista' jkun mod ieħor . Kieku kulħadd bħali d- dinja żgur ma timxix , u aktarx kieku aħna bħala speċi lanqas biss neżistu . Xi ħaġa bħal din ma narax għala għandha tittieħed personali jew bħala xi stqarrija ta' supremazija . Għaldaqstant ċerti reazzjonijiet fil- konfront ta' dan , u l- iżjed tiegħi , ma nippretendihomx , l- iżjed mingħand nies li ma jkollhomx idea ta' x' qiegħed ngħid . Lura d- dar ħassejtni rrabjat ħafna miegħi nnifsi , l- iżjed għax kont ħallejt lili niffsi niżloq fin- niexef . Suppost jien naf aħjar ; ħafna aħjar . Din hija rabja li ma tantx naf nispjegaha . Bejni u bejn ruħi għedt li wara kollox il- ġurnata ma kinitx daqshekk ħażina , għax u lagħbu wkoll xi ftit aħjar mill- aħħar darba . Dħalt fl- internet biex nara x' kien inkiteb dwar il- partita , kemm f' dan il- blogg u kemm fis- sit tal- FIFA . Imma moħħi ma kienx hemm . Ridt nitfi u norqod . F' dak il- mument , il- kummenti dwar sapport u mistħija u l- bqija , u forsi anke n- nuqqas ta' ċarezza mingħand min esprimihom , irritawni bil- wisq iżjed minn kemm suppost . U flok ħadt nagħsa ħadt falza stikka għax bdejt nara kollox ċpar . Ċerti kummenti għalija ma kinux ġodda . Mhux l- ewwel darba li ġie xi ħadd jgħidli li din- namra kalċistika ma' l- Ingliżi ma tawgurax tajjeb għal xi ħadd b' ideat xellugin u deċiżivament anti - kolonjali . Għaldaqstant ir- rimarki ta' Twanny u Arċibald , kif jgħidu l- Ingliżi , " rang a bell " . Illum jidhirli li ma kellix għala nispara daqshekk murtali , l- iżjed fil- konfront ta' Twanny u Arċibald , għax ma kellhom x' jaqsmu xejn . Iżda tlift il- kontroll tal- ballun , bħalma ġieli jiġrilu kull kalċatur . Aktarx li dak il- ħin ħassejtni miżinterpretat mill- ġdid - akkużat b' xi ħaġa li ma rridx ngħid , meqjus bħala tali li m' inix . Il- bqija nafuh . . . Nemmen xorta waħda li kelli ngħid xi ħaġa . Minkejja li kont għajjien u xi ftit xurban , dak il- partitarju akkanit li aħna lkoll forsi għandna fis- subkonxju tagħna , bħal donnu smajtu jinċitani biex niddefendi , u biex nagħmel dan billi nattakka . Forsi kellu xi ftit raġun , iżda għaġġilt , u forsi għaffiġt xi ftit ukoll . Il- futbol jagħtik ħafna lezzjonijiet . Meta kont nilgħab il- futbol il- kowċ kien jgħidli ħafna xorti li tiskanta kemm jagħmlu sens , anke barra l- grawnd . Waħda li qatt ma ninsa hija l- fehma tiegħu li jien kont kalċatur tajjeb , iżda ferfiexi . Il- pariri tiegħu narahom jgħoddu wkoll għal din il- kwistjoni li qbadna f' dan il- blogg . Meta tagħmel kontrattakk veloċi , trid toqgħod attent kif u meta għandek tasal għall- ballun li jkun tqassamlek ħin bla waqt minn warajk . Ma trid xejn biex titlaq tiġri fil- ħin ħażin , u bla ma forsi tintebaħ taqa' offsajd . Dak il- ħin għandu mnejn ikollok ċans ovvju ta' gowl rebbieħ , iżda ħeqq , ikollok tieqaf tilgħab . . . u trodd il- ballun lura . . . Bloggata ta' L- Imżebbel - Karta safra bħal dik li ngħatet lil Crespo għax kont offsajd u komplejt tilgħab ! ! Għarukaża għalik sieħeb għax kien gowl kien mill- isbaħ : ) Jien u nikteb dal- kumment qiegħed nara li l- mgħadd qed juri n- numru 1966 . . . is- sena ta' l- independenza tal- Barbados , u tat- twelid ta' Eric Cantona ; ) . . . u s- sena ta' meta l- Ingliżi rebħu t- Tazza tad- Dinja . : ) Isma jien il- kumment li għidt kien ġenerali u ma kien indirizzat lejn ħadd . . . infatti lanqas biss kont naf li int akkanit daqshekk . Barra minn hekk , għalija kulħadd jista' jirrovina l- eżistenza tiegħu kif jaħseb li hu l- aħjar ghalieh . . . biss tiġix tgħidli li hu sew li għal kull żobb li jinqala għandna bżonn inqażżu l- alla bil- murtali , carcades u hornijiet għal siegħat twal sakemm jiftlilna . Hu sabieh li ssegwi l- futbol , u dis- sena t- tazza tad- dinja qed insegwiha mill- qrib aktar mis- soltu , u li tkun akkanit wara tim , imma z- żejjed kollu żejjed . Bizzejjed il- hamrun hawn il- murtali tal- erbgħat ta' qabel san gejtanu , il- murtali ta' san guzepp u tal- qalb ta' gesu , il- murtali tal- hamrun spartans , taz- żewġ każini tal- banda u darba kultant iqumlu xi proxxmu ieħor jivvinta l- istorbju fit- toroq għal ' jum il- hamrun ' , u l- murtali tal- festi ta' hal qormi , tal- marsa , tal- furjana , ta' santa venera li dejjem qiegħda tikber , tal- imsida u g ' mangia . . . x' iktar . . . il- qniepen li ma jieqfux idoqqu kull ma nafx kemm . . . storbju u meetings tal- pulitka aħjar ma nibdewx . . . għajjat u hornijiet fil- ħdax ta' bil- lejl għax rebaħ ( jew anki għax tilef issa moda ) tim tal- futbol ta' pajjiż ieħor jonqos . Nista' nifhem il- punt tiegħek u ovvjament għandek kull raġun issegwi u tkun akkanit fiex u ma min trid . . . imma trid tammetti wkoll li l- angolu tiegħi għandu mqarr ftit raġun ukoll . U naħseb dan it- tip ta' dibattitu aħjar jieqaf hawn għax wara kollox kulħadd sa jibqa bl- opinjoni tiegħu . . . ma narax għalxejn xi ħadd għandu jċedi farka minnu . Sakemm ma jipnotizzanix xi ħadd u tarani b' xi bandiera tal- brasil il- front tas- sliema ma xi waħda bin- nipliet imqabbzin kif urejtna l- ġimgħa l- oħra ( improbabbli imma ) . U gud lakk għat- timijiet li żżommu magħhom . . . Tal- Ħamrun Spartans ilhom ma jisparaw murtali sieħbi ! : P Id- dibattitu naħseb waqaf hawn fil- fatt . . . u jekk qrajt il- bloggata sew , naħseb li ċedejt xi farka mir- raġun . : ) Jisparaw ta' xorta tiskanta l- ispartans . . speċjalment meta jirnexxielhom ma jaqawx division . . . skuża dejjem trid issib biex ticcelebra hux għax ma tantx għandhom biex : ) * avolja * ma tantx għandhom biex ridt ngħid Meta kelli dawk it- 8 jew 10 snin qatt ma kont nobsor li l- Ħamrun kienu qatt se jispiċċaw hekk . Int forsi ma tiftakatx , imma l- Ħamrun kellhom wieħed mill- aqwa timijiet ta' Malta . Ħamrun - Belt kienet tkun taħraq , anzi tgħali . kevin , dan kollu stajt għidtu f' erba' linji . Ma kienx hemm għalfejn ittina resume ta' l- iżvilupp intellettwali tiegħek . . . Niftakarhom niftakarhom . . . ġieli anki kont immur il- grawnd ukoll . Qatt ma mort meta lagħbu kontra l- belt imma - għax minn għalija kont tirriskja li tispiċċa b' xi erba' punti fuq moħħok ta' xi flixkun jekk tmur . Imma l- Imżebbel dejjem jispjega kollox bil- punto e virgola , ereżija ; ) hehe , din naħseb naf minn fejn ġibtha : ) Alex , naħseb kien hemm għalfejn . Sa ċertu punt kellu x' jaqsam ma' dak li ġara hawn , l- iżjed mat- temperament tal- bloggata ta' qabel u x' wassal għaliha . Hemm ukoll element ta' nostalġija . Jekk tieħu din il- bloggata bħala sempliċiment kjarifika ta' x' ġara , forsi jkollok raġun . . . imma l- iskop ta' din il- bloggata jmur ferm iżjed lil hinn minn hekk . : ) Ħadt pjaċir ħafna nikteb din il- bloggata . Kont ili biex nikteb xi ħaġa dwar il- futbol viz - a - viz l- adolexxenza tiegħi u x' ġara wara , u aktarx ma setax kelli ċans aħjar minn dan . Xtaqt li l- bloggata kienet iżjed sinottika ( tight ) , iżda bħalissa la għandi l- ħin u wisq anqas il- konċentrazzjoni biex nikteb hekk . Bħalissa inzertajt iżjed moħħni fil- futbol milli f' affarijiet iżjed serji - speċi ta' blokk mentali . Fl- aħħar mill- aħħar naħseb kulħadd jikteb dwar x' jinfluwenzah l- iżjed u dwar dak li hu l- iżjed importanti għalih . Anke int hekk tagħmel , u mhux f' erba' linji , u nispera li tkompli wara t- Tazza tad- Dinja . u iva ikteb li trid . . . Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .